《春日子浚置酒登盘门城楼纵眺》
明代·周诗

出游蹑城皞，聊使殷忧廓。
迥瞰楼阙重，周览河山错。
候禽音尚微，初林荫犹薄。
密烟生近堤，倾曦澹远落。
潜盘狎胜引，且复娱斟酌。
快意当遗形，所在即丘壑。

作者简介：苏州府昆山人，字以言。精医理。至京师，以诗文游公卿间，为人治病，常应手而愈。将以尚医官之，拂袖而去。至杭州，诗名甚噪，当地人士争相延致。辞归，与常熟孙艾为至交，后卒于其家。平生著作多散佚，晚年所存，有《内经解》、《虚岩山人集》。